Ժամանակի ծուղակ

«Ժամանակի ծուղակ» (անգլ.՝ Time Trap), ամերիկյան գիտաֆանտաստիկ ֆիլմ, նկարահանված ռեժիսոր Բեն Ֆոսթերի և Մարկ Դենիսի կողմից։ Ֆիլմի պրեմիերան կայացել է 2017 թվականի մայիսի 19֊ին Սիեթլի միջազգային կինոփառատոնում։ Ֆիլմը թողարկվել է ԱՄՆ-ում 2018 թվականի նոյեմբերի 2-ին։


== Սյուժե ==
Հնագիտության պրոֆեսոր Հոփերը Տեխասի հեռավոր տարածքում գտնվող քարանձավներում որոնում է իր հիպի ծնողներին, որոնք անհետացել են շատ տարիներ առաջ, որոնք, իր հերթին, այնտեղ փնտրել են առասպելական Հավերժական երիտասարդության աղբյուրը։ Նա իր աշակերտներին հայտնում է, որ գտել է մինիվեն՝ ծնողների իրերով։ Նա մենակ վերադառնում է քարանձավներ և ներս է մտնում մածուցիկ, դոնդողանման, թափանցիկ զանգվածի միջով։ Նա տեսնում է կովբոյական կոստյումով մի մարդու՝ ատրճանակով, որը մտնում է քարանձավ, և հետևում է նրան։
Այնուամենայնիվ, ուսանողներ Թեյլորն ու Ջեքին իրենց ընկերուհի Կարայի, նրա կրտսեր քրոջ՝ Վիվսի և նրա ընկերոջ Ֆուրբիի հետ միասին որոշում են հաջորդ օրը սկսել փնտրել հենց Հոպերին, ով այդպես էլ չվերադարձավ։ Խումբը իջնում ​​է քարանձավ՝ ճանապարհին նույնպես հանդիպելով ինչ-որ մածուցիկ և թափանցիկ պատնեշի, և Ֆուրբին սպասում է նրանց վերևում։ Հանկարծ պարանները պոկվում են, Թեյլորն ու Ջեքին ընկնում են, մինչդեռ Ջեքին վնասում է ոտքը, իսկ Թեյլորը կոտրում է մատները։ Քարանձավների խորքից լսվում են ճիչեր ու մռնչյուն, իսկ հետո ռացիայով ճեղքվում է Ֆուրբիի ճիչը, ով օգնություն է կանչում։ Խումբը առաջ է շարժվում և վերևից տեսնում է քարանձավից ելք։ Կարան, միացված տեսախցիկով, բարձրանում է պատի ելուստներով, սակայն տեսնում է փոխված անշունչ մակերես, մոտալուտ փոշու փոթորիկը և երկնքում հսկայական եռանկյուն տիեզերական կայան։ Նա իջնում ​​է ներքև և պատմում իր տեսածի մասին, իսկ ներքևում մնացածներն ասում են, որ Կարան, ըստ իրենց զգացմունքների, բացակայել է ընդամենը երկու վայրկյան, թեև տեսախցիկը ֆիքսել է մոտ կես ժամ։ Խումբը գտնում է նաև Ֆուրբիի դիակը և նրա տեսախցիկը, որից հասկանում են, որ Ֆուրբին մի քանի օր իրենց է սպասել քարանձավում, իսկ հետո փորձել է իջնել, սակայն նրա պարանը նույնպես պոկվել է։ Ընկերները հասկանում են, որ բռնվել են տարածա-ժամանակային շարունակականության ճեղքում․ ժամանակը շատ ավելի դանդաղ է անցնում քարանձավում, քան մակերեսի վրա, որտեղ, ըստ երևույթի, հարյուրավոր տարիներ են անցել։ Այսպիսով, նրանց պարանները պոկվում էին շփման պատճառով, քանի որ տարիներ էին անցնում մակերեսի վրա, մինչ նրանք իջնում էին։ Նաև Ֆուրբիի տեսախցիկի վրա նրանք տեսնում են, որ նա ողջ է մնացել ընկնելուց հետո, բայց ինչ-որ արարած մոտեցել է նրան և սպանել։
Ընկերները որոշում են նորից փորձել  դուրս գալ մակերես, Կարան սկսում է բարձրանալ։ Այս պահին խողովակն իջնում ​​է բացվածք, որը վերածվում է սանդուղքի, և դրա երկայնքով իջնում ​​է սկաֆանդրով մի բարձրահասակ տղամարդ՝ ակնթարթորեն քնեցնելով իր վրա հարձակված քարանձավային մարդուն։ Նրանք վախեցած, վազում են քարանձավի պատկերասրահներով։ Քարանձավներից մեկում խումբը հանդիպում է քարանձավային մարդկանց՝ ատրճանակով կովբոյի դիակի կողքին։ Այնտեղ Հոփերի երիտասարդ ծնողների մարմիններն էին, որոնց ընկերները ճանաչում են իրենց հին լուսանկարներից։ Սկսվում է կռիվ, որի ժամանակ Թեյլորը ծանր վիրավորվում է։ Մնացածները հետ են վազում դեպի վերևի ելքը, բայց այնտեղից հանկարծ իջնում ​​է սկաֆանդրով  բարձրահասակ տղամարդը։ Նա չեզոքացնում է հարձակվող քարանձավային մարդկանց, թեև նրանց հաջողվում է պոկել նրա սաղավարտը և Թեյլորին քարշ է տալիս  քարե ջրավազանի մեջ։ Ինքը՝ անծանոթը, պատանիների համար անհասկանալի լեզվով խոսելով, մահանում է՝ ըստ երևույթին չդիմանալով երկրի օդին։ Մահից առաջ նա ցույց է տալիս հեռարձակում, որտեղ հաղորդվում է, որ ապագայում մարդիկ ստիպված են լինում լքել Երկիրը փոխված բնական պայմանների պատճառով։
Թեյլորը կենդանանում է ջրում գտնվելուց հետո, և շուտով տղաները հասկանում են, որ քարանձավի ջուրը Երիտասարդության շատրվանի ջուրն է։ Նրանք Ֆուրբիի մարմինը դնում են ջրի մեջ, և Ջեքին բուժում է նրա ոտքը։ Թեյլորը գնում է առաջ և գտնում վիրավոր Հոփերին և մի քանի վիրավոր քարանձավային մարդկանց, իսկ կողքին ավելի հաստ թափանցիկ զանգված է, որի հետևում Երիտասարդության շատրվանն է։ Անշարժության մեջ մածուցիկ զանգվածում կան բազմաթիվ մարդիկ՝ քարանձավային մարդկանց հետ կռվող կոնկիստադորներ։
Ծնողների վերքերը ջրող քարանձավային աղջկան հաջողվում է վերակենդանացնել նրանց, և քարանձավի մարդիկ նորից հարձակվում են Հոփերի և Թեյլորի վրա։ Հոփերը հրամայում է Թեյլորին փախչել, բայց վերցնում է նրա ատրճանակը։ Տղաները վազում են դեպի վերևի ելքը և տիեզերական հագուստով տղամարդու հետ քաշվող սանդուղքի օգնությամբ բարձրանում են վերև, մինչդեռ ելքը այժմ կարծես ջրի զանգված լինի վերևում։ Երբ Կարան հասնում է ջրին, սարդանման ձեռքերը նրան դուրս են հանում, իսկ մնացած տղաների հետևից իջնում ​​են շոշափուկի նման կապոցներ։
Եզրափակիչ տեսարանում Հոփերը, Ֆուրբիի և Հոփերի ծնողներն ու քույրը արթնանում են փոքր ջրավազաններում։ Նրանք գտնվում են տիեզերակայանում, որտեղից տեսանելի է Երկիրը։ Թեյլորը և մյուսները ուրիշ հագուստով ներս են մտնում և արթնացածներին ասում, որ շատ բան ունեն իրենց ասելու։


== Դերերում ==
Էնդրյու Ուիլսոն - Հոփեր
Քեսիդի Գիֆորդ - Կարա
Բրիանա Հոուի - Ջեկի
Ռեյլի Մաքքլենդոն - Թեյլոր
Օլիվիա Դրագուսևիչ  - Վիվս
Մաքս Ռայտ - Ֆուրբի
Հանս Մարերո - Պահապան
Ռիչ Սքիդմոր - Ռիչ Պինտաուրո
Քրիս Սթարջոն- Հոփերի հայր


== Քննադատություն ==
Rotten Tomatoes-ի ագրեգատոր կայքում ֆիլմն ունի 58% վարկանիշ՝ հիմնված 12 քննադատական ​​ակնարկների վրա։


== Ծանոթագրություններ ==